ב"ה, אלול התשע"ה

**מקורות נוספים למשנת 'של יעל' (השופרות הכשרים ושופר של ר"ה)**

## א. ליחס בין המשניות (ולפסיקת ההלכה)

ספר מצוות גדול עשין סימן מב

גרסינן בפרק קמא דראש השנה (טז, א ותד"ה בשופר) אמר רבי אבהו למה תוקעין בשופר של איל כדי להזכיר עקידת יצחק בן אברהם ואף על פי ששנינו לפנים (כו, א) כל השופרות כשרים חוץ משל פרה, רבי אבהו סובר כרבי יהודה וכרבי לוי שאומרים (שם כו, ב) שמצות שופר של ראש השנה בשל זכרים כפופים, פירוש אלים מתרגמין דיכרין, וכן הלכה:

### טור אורח חיים סימן תקפו

שופר הראוי לתקוע בו כיצד שיהא של איל וכפוף דא"ר אבהו למה תוקעין בשופר של איל אמר הקב"ה תקעו לפני בשופר של איל כדי שאזכור לכם עקידתו של יצחק ומעלה אני עליכם כאילו עקדתם עצמכם לפני וכפוף דא"ר לוי מצות שופר של ר"ה וי"ה בכפוף ואיתא בירו' כדי שיכפפו לבם בתפלה ודווקא לכתחלה אבל בדיעבד או שאין לו איל וכפוף יוצא בשאר מינין ובפשוט חוץ מבשל פרה דתנן כל השופרות כשרים חוץ משל פרה נמצא שיש בו ג' חילוקים של פרה פסול אפילו בדיעבד וכ' הרמב"ן וה"ה בקרני רוב החיות שהם עצם א' ואין שמם בלה"ק שופר שאין נקרא שופר אלא מקרנים החלולים שיש להם זכרות בפנים ונקלף מן הזכרות כגון של כבשים ואילים ועזים אבל רוב החיות הן עצם א' ופסולים כמו של פרה וכל שאר מינין כגון יעל ועזים כשרים בדיעבד אפילו הם פשוטים ולכתחלה בעינן שיהא כפוף ואפילו בשל עזים ומ"מ מצוה מן המובחר לחזור אחר של איל לזכור עקידת יצחק והרמב"ם ז"ל כתב כל השופרות פסולים חוץ מקרן הכבשים והכל תפשו עליו בזה

### בית יוסף, או"ח, תקפ"ו

ודע שמהר"ר אליה המזרחי זלה"ה בתוספותיו לסמ"ג (יג:) טען בעד הרמב"ם מכח קושיית התוספות דטעמא דכמה דכייף איניש טפי עדיף לא שייך אלא בראש השנה ולא ביובל דאדרבה פשוט עדיף טפי שהוא סימן לידים פשוטות לשלח עבדים לצאת מתחת ידיהם לא כפוף שהוא סימן שיהיו כפופים ודחה מה שתירץ הרא"ש דילפינן מהדדי בגזירה שוה דגזירה שוה לא גמיר אלא מילתא דכתיבא בקרא אבל מילתא דלא כתיבא בקרא דאינו אלא למצוה לא ואם כן על כרחך לומר דרבי יהודה נמי לעיכובא קאמר וקבלה היתה בידם שהשופרות מהם בפשוט ומהם בכפוף אלא דתנא קמא דרבי יהודה ס"ל דראש השנה בפשוט משום דכמה דפשיט אינש בתפלתו טפי עדיף ורבי יהודה סבירא ליה בכפוף משום דכמה דכייף אינש בתפלתו טפי עדיף עכ"ל:

### שולחן ערוך אורח חיים סימן תקפו סעיף א

שופר של (א) ראש השנה מצותו (ב) <א> בשל א איל (ג) וכפוף; (ד) ובדיעבד, כל השופרות כשרים, בין פשוטים בין כפופים, (ה) ומצוה בכפופים יותר מבפשוטים; (ו) ושל ב פרה פסול בכל גוונא; (ז) וכן קרני רוב החיות שהם עצם אחד ואין להם מבפנים זכרות, פסולים. ((ח) וכן שופר ג מבהמה [ג] טמאה, פסול) (ר"ן פ"ד דר"ה).

### משנה ברורה סימן תקפו ס"ק ה

(ה) ומצוה בכפופים וכו' - ר"ל דלאו דוקא באיל אלא אפילו בשאר בהמות וחיות ג"כ [ה] כפוף עדיף מפשוט. והנה המחבר סתם ולא ביאר איל פשוט וכפוף משאר מינים איזה מהן עדיף אכן מסקנת [ו] רוב הפוסקים דמעלת כפוף עדיף לפיכך אם נזדמן לו של יעל כפוף ושל כבש פשוט יתקע בשל יעלים וכפוף דתקון רבנן [ז] לתקוע בכפוף לסימן שיכפפו לבם למקום בתפלה משא"כ שופר של איל אינו תיקון רבנן לתקוע דוקא בשל איל [ח] אלא מנהג שנהגו כל ישראל מעולם לזכר עקידה ואיכא בזה מצוה מן המובחר. ומ"מ כתבו [ט] המפרשים דגם בזה יש עכ"פ דינה דהידור מצוה וע"כ אם מבקשים ממנו להוסיף על שופר של איל יוסיף עד שליש וכעין המבואר לקמן בסימן תרנ"ו:

## ב. בנוגע לסוגיית הגמרא (כפיף ופשיט)

## ערוך לנר מסכת ראש השנה דף כו עמוד ב

ד"ה כמה דפשיט. משום דשויה בגז"ש. ק"ק למה לי טעם זה ולא סגי בטעם דרבי יהודה גם לת"ק דאמר וביוה"כ כמה דפשיט אינש דעתיה טפי מעלי. ומזה נלע"ד דרש"י לא גרס בגמרא הך וביוה"כ כמה דפשיט וכו' וטעמיה דר' יהודה דיוה"כ בפשוטים הוא כמש"כ התוס' ד"ה ר' יהודה שכתבו אבל יובל דשלוח עבדים ושדות החוזרות לבעלים אין לחוש אלא שיהיה שם שופר עליו עכ"ל. והמהרש"א הקשה על זה דהא קאמר טעמא בגמרא לר' יהודה וביוה"כ כמה דפשיט וכו' והניח בקושיא. ולפ"ז א"ש דגם התוס' לא גרסו בגמרא שלא הוזכר רק טעם הפלוגתא שבין ת"ק ור' יהודה לענין ר"ה דת"ק סבר כמה דפשיט וכו' ור"י ס"ל כמה דכייף וכו' ולענין יוה"כ לא הוזכר בגמרא טעם דפלוגתייהו כלל ונתן רש"י טעם לת"ק משום דשויה בגז"ש והתוס' נתנו טעם לר' יהודה דכיון דלשלוח עבדים וכו' אין לחוש אלא שיהיה שם שופר עליו. ואחר עיוני מצאתי בקרבן נתנאל שכתב ג"כ הכי שמרש"י ותוס' נראה שלא גרסו הך וביוה"כ כמה דפשיט ושמחתי שכוונתי לדעת הגדול. (עיינו דקדוקי סופרים)

עיינו דקדוקי סופרים וראו רש"ש בסוגייתנו (בנוגע לגרסאות)